section_heading: Spojevi i kemijska svojstva
paragraph_text: S kiselinama i lužinama reagiraju aluminijev oksid i hidroksid pa je za njih karakteristično svojstvo amfoternost.<br /> U reakciji aluminijeva oksida i aluminijeva hidroksida s kiselinama, aluminij se nalazi u sastavu kompleksnog kationa ([Al(H<sub>2</sub>O)<sub>6</sub>]<sup>3+</sup>), a u reakciji s lužinama u sastavu kompleksnog aniona ([Al(OH)<sub>4</sub>]<sup>-</sup>).<br /> Budući da je elektrodni potencijal aluminija jako negativan, elementarni se aluminij lako spaja s nemetalima, primjerice s klorom (kloridi), bromom (bromidi), jodom (jodidi), kisikom (oksidi) i sumporom (sulfidi).